Vincas Lapinskas (1949)

**Vincas Lapinskas** (1949 m. rugsėjo 21 d. Vilniuje) – Lietuvos gydytojas farmakologas, biomedicinos mokslų daktaras.

## Biografija
Tėvas Vincas Lapinskas (1920-2013).

1967 m. sidabro medaliu baigė Vilniaus A. Vienuolio vidurinę mokyklą. 1973 m. su pagyrimu baigė Vilniaus universitetą. 1981 m. apgynė disertaciją „Naujų vietiniai anestezuojančių junginių paieškos benzo-1,4-dioksano darinių ir kai kurių jų naftalino, benzolo ir benzo-1,3-dioksolo analogų tarpe“, medicinos mokslų daktaras.

Nuo 1973 m. Vilniaus universiteto dėstytojas. Stažavo Prahos Karolio, Bratislavos J. A. Komenskio universitetuose. Nuo 1998 m. dirba bendrovėje „Berlin-Chemie Menarini Baltic“. Lietuvos ir Slovakijos draugijos (dab. Slovakijos draugija) vienas įkūrėjų, 2002–2005 m. jos pirmininkas, taip pat Lietuvos ir Čekijos draugijos pirmininkas (2012–2013 m.).

## Mokslinė veikla
Mokslinio darbo pagrindinė sritis – naujų biologiškai aktyvių medžiagų paieška, medicinos istorija. Paskelbė daugiau kaip 200 mokslinių straipsnių. 15 išradimų autorius.

## Bibliografija
* Lietuvos vaistų katalogas, vienas autorių, 1997 m.
* Vaistų žinynas, vienas autorių, 1999 m.

### Autoriaus išleistos knygos
* 2011 20 vaistų atradimo istorijų (Vilnius, Virginijos dizaino studija, ISBN 978-609-8086-00-9) (2012 m. balandį išversta į latvių kalbą)
* 2012 100 vaistų atradimo istorijų (Vilnius, Virginijos dizaino studija, ISBN 978-609-8086-01-6)
* 2015 Kardiologinių vaistų sąveikos pagrindai (Vilnius, Virginijos dizaino studija, ISBN 978-609-8068-07-8) (kartu su A. Rudžiu)
* 2016 Antidiabetinių vaistų sąveikos pagrindai (Vilnius, Informeda, ISBN 978-609-95735-2-6) (kartu su Ž. Visockiene)
* 2017 Šimtas ir viena vaistų atradimo istorija (Vilnius, Virginijos dizaino studija, ISBN 978-9986-09-472-2)
* 2017 101 Zāļu vēsture (Riga, Medicinas apgads, ISBN 978-9984-813-92-9)
* 2017 Neurologinių vaistų sąveikos pagrindai (Vilnius, Informeda, ISBN 978-609-95735-3-3) (kartu su D. Jatužiu ir A. Vaitkevičiumi)
*2018 Širdies ir kraujagyslių sistemos chronobiologijos ir chronoterapijos pagrindai (Vilnius, UAB "Vaistų žinios", ISBN 978-609-8215-07-6)(kartu su bendr.)
*2018 Šimtas ir viena vaistų atradimo istorija (ketvirtasis pataisytas leidimas)(Vilnius, "Margi raštai", ISBN 978-9986-09-487-6)
*2019 Farmakokinetinių konstantų klinikinė reikšmė (Vilnius, UAB "Vaistų žinios", ISBN 978-609-8215-09-0)(kartu su V. Kasiulevičiumi)
*Autonominės nervų sistemos farmakologijos pagrindai. ISBN: 978-609-8215-17-5. Vilnius, „Vaistų žinios“. 2020. 64 p.
*Šeimos medicina: Šeimos medicina: šiuolaikinis ligų diagnostikos, gydymo ir prevencijos vadovas. . Vilnius, Nacionalinis mokymų centras. 2021. 522 p. (kartu su bendr.)
*Etiniai ir generiniai vaistai: Pro et contra. ISBN: 978-609-8215-24-3. Vilnius, „Vaistų žinios“. 2021. 40 p.

### Įvertinimas

Bendradarbiavimas su Komenskio universiteto farmacijos fakultetu Bratislavoje buvo įvertintas Komenskio universiteto atminimo medaliu (2004).

## Apdovanojimai

* Latvijos gydytojų asociacijos atminimo medalis ir diplomas (2012 m. 04-13 d.)
* Čekijos URM Jano Masaryko atminimo medalis (2012)
*Slovakijos Farmacininkų sąjungos Jano Halašo medalis (Nr.16)(2018.09.12)
*Slovakijos farmacininkų sąjungos V. Žuffo medalis (Nr. 216)(2016)

## Šaltiniai